༄༅། །དཔལ་རྡོ་རྗེ་འཇིགས་བྱེད་ཀྱི་རྫོགས་རིམ་བཞུགས་སོ།། ༈ །དཔལ་རྡོ་རྗེ་འཇིགས་བྱེད་ལ་ཕྱག་འཚལ། རྡོ་རྗེ་འཇིགས་བྱེད་ཀྱི་རྣལ་འབྱོར་ལ་བརྟེན་ནས་བྱང་ཆུབ་སྒྲུབ་པའི་མན་ངག་ཉམས་སུ་ལེན་པར་འདོད་ན་དོན་གཉིས་
ཏེ༑ བསྐྱེད་པའི་རིམ་པ་ལ་བསླབ་པ་དང་། རྫོགས་པའི་རིམ་པ་ལ་བསླབ་པའོ། །དང་པོ་ནི། དབང་བསྐུར་བ་ཐོབ་པའི་རྣལ་འབྱོར་པས། ལྷ་བཞི་བཅུ་ཞེ་དགུའམ། གཙོ་བོ་རྐྱང་པའི་མངོན་པར་རྟོགས་པ་བསྒོམས་ལ། ལྷའི་རྣམ་པ་རྫོགས་པ་བློ་ལ་མ་

ཤར་གྱི་བར་དུ་སེམས་བཟུང་། གཉིས་པ་ལ་གསུམ། སྐུ་རྡོ་རྗེ། གསུང་རྡོ་རྗེ། ཐུགས་རྡོ་རྗེ་སྒྲུབ་པའི་རྣལ་འབྱོར་རོ། །དང་པོ་ལ་གཉིས། སྐུ་རྡོ་རྗེ་མ་གྲུབ་པ་གྲུབ་པར་བྱེད་པ་རྭ་བ་སེམས་འཛིན་པའི་མན་ངག གྲུབ་ནས་བརྟན་པར་བྱེད་པ་མཚན་མོ་
རྒྱུ་བའི་རྣལ་འབྱོར་རོ། །དང་པོ་ནི། རྟོག་བདུན་གྱི་ཊཱི་ཀ་སྐྱོ་བན་ཨཀྵོ་བྷྱས་མཛད་པར། རང་རྡོ་རྗེ་འཇིགས་བྱེད་ཀྱི་ང་རྒྱལ་དང་ལྡན་པས། ལྟེ་བར་མ་ཧེའི་ཐོད་པ་ཉིས་བརྩེགས་བསྒོམས་ལ། དེའི་ཐོད་པ་སྟེང་མའི་རྭ་རྩེ་གཡས་གཡོན་གང་རུང་ཞིག་ཏུ་
ཐིག་ལེ་ནཱ་ད་དང་བཅས་པ་གཅིག་དམིགས་ལ་དེ་ལ་སེམས་གཏད་དོ། །ཡང་རང་མ་ཧེའི་ཞལ་གྱི་གདོང་གི་སྟེང་དུ། ཡང་མ་ཧེའི་ཐོད་པ་གཅིག་དམིགས་ལ་དེའི་རྭ་རྩེ་གང་རུང་ཞིག་ལ་ཐིག་ལེ་ནཱ་ད་དང་བཅས་པ་གཅིག་དམིགས་ལ་བསྒོམ་མོ། །
དམིགས་པ་བརྟན་ན་དེ་གཉིས་འདྲེས་ཏེ་རེ་རེ་ལ་ཐིག་ལེ་རེ་རེ་དམིགས་པར་ནུས་ན་ལྷག་པར་བཟང་ངོ་། །ཞེས་བཤད་ལ། སློབ་དཔོན་འཇམ་དཔལ་ཡེ་ཤེས་ཀྱིས་རྫོགས་པའི་རིམ་པ་བདག་བྱིན་གྱིས་བརླབ་པ་བསྒོམ་པ་ནི། བདག་ཉིད་ཀྱི་ཞལ་རྣམས་མ་
ཧེའི་ཞལ་ལ་བསྡུ། ཕྱག་རྣམས་རྩ་ཕྱག་གཉིས་ལ་བསྡུ། གདན་ཆོས་འབྱུང་དཀར་པོ་བསམ། སྙིང་གར་པདྨ་དཀར་པོ་འདབ་མ་བརྒྱད་ཀྱི་སྟེང་དུ། འཇམ་པའི་དབྱངས་གསེར་བཙོ་མ་ལྟ་བུ། ཞལ་གཅིག་ཕྱག་གཉིས་པ། གཡས་རལ་གྲི། གཡོན་
ཨུཏྤ་ལའི་སྟེང་ན་པོསྟི་བསྣམས་པར་བསམས་ལ་རྭའི་སྟེང་དུ་ཡང་རྭ་གཅིག་བསམས་ཏེ། ཧཾ་གི་རང་བཞིན་ནཱ་ད་དཀར་པོས་སྟེང་གི་རྭ་གཉིས་རྒྱུས་པའོ། །དེ་ནས་འོད་ཟེར་པད་སྣལ་འདྲ་བ་དཀར་པོ་འཕྲོས་པས་སེམས་ཅན་གྱི་རྒྱུད་སྦྱངས། སངས་རྒྱས་
ཨེ་ཝཾ་བཀའ་འབུམ་

སུམ་ཅུ་ཐམ་པ་
།ཀྱི་ཐུགས་ཀ་ནས་བདུད་རྩིའི་རྒྱུན་བསིལ་བ་བ་ཐག་འདྲ་བ་བབས་ཏེ། སྤྱི་གཙུག་གི་བུ་ག་ནས་བབས་པས་ལུས་བདེ་བས་གང་བར་བསམ་ཞིང་། གསང་བའི་རྡོ་རྗེ་ལས་བདེ་བའི་འོད་ཟེར་དཀར་པོ་འཕྲོས་པས་སེམས་ཅན་
ཐམས་ཅད་ལ་ཕོག་པས་བདེ་བའི་རང་བཞིན་དུ་བསམ་མོ། །ཞེས་བཤད་དོ། །ལུགས་འདི་གཉིས་དོན་འདྲ་ན་ཡང་དམིགས་པ་ཕྱི་མ་ཤིན་ཏུ་ཟབ་པར་སྣང་ངོ་། །གཉིས་པ་ནི། དེ་ལྟར་ཏིང་ངེ་འཛིན་ལ་བརྟན་པ་ཐོབ་ནས། དེ་བརྟན་པའི་དོན་དུ་མཚན་མོ་
རྒྱུ་བའི་རྣལ་འབྱོར་ཉམས་སུ་བླངས་ཏེ། དེའི་ཚུལ་ཡང་། སྐྱོ་བན་གྱིས། མཚན་མོ་རྒྱུ་བ་ནི། དགོན་པའམ། ཁང་པ་ཡངས་པ་ལ་སོགས་པར་རྡོ་རྗེ་འཇིགས་བྱེད་མ་ཧེའི་ཞལ་གྱི་རྣལ་འབྱོར་དང་ལྡན་པས། ང་མ་ཡིན་པ་ཁམས་གསུམ་ན་སུ་ཡང་མེད་
སྙམ་པའི་ང་རྒྱལ་གྱིས། རང་མ་ཧེའི་ཞལ་གྱི་རྭའམ། སྣ་རྩེ་ལ་སེམས་གཏད་དེ། ཁྱིམ་སྒོའམ་ཕུག་ལ་སོགས་པར་ཀ་བའམ་རྩིག་པ་ལ་སོགས་པ་མེད་པར་གོམ་པ་བཅུའམ། ཉི་ཤུ་ལ་སོགས་པར་རྒྱུ་བ་ལ་བསླབ། དེ་ལ་གོམས་ཏེ་རྭ་བའམ། རྩིག་པ་
ལ་ཐོག་པ་མེད་པར་རྒྱུ་བ་གྲུབ་པ་ཡིན་ནོ། །དེས་ནི། ཞི་རྒྱས་ལ་སོགས་པའི་ལས་གང་སྒྲུབ་ཀྱང་འགྲུབ་པ་ཉིད་དོ། །དེ་ལྟ་བུའི་རྡོ་རྗེ་འཇིགས་བྱེད་ཀྱི་རྣལ་འབྱོར་དང་ལྡན་པས་སུ་ལ་ཡང་ཕྱག་བྱར་མི་རུང་ངོ་། །ཞེས་འབྱུང་བ་ལྟར་ཉམས་སུ་བླང་ངོ་། །
གཉིས་པ་ལ་གཉིས། གསུང་རྡོ་རྗེ་མ་གྲུབ་པ་གྲུབ་པར་བྱེད་པ་རྡོ་རྗེའི་བཟླས་པ། གྲུབ་ནཻས་བརྟན་པར་བྱེད་པ་ནང་གི་སྦྱོར་བའོ། །དང་པོ་ལ་གཉིས། རྡོར་བཟླས་ཀྱི་གཞི་བསྒོམ་པ་དང་། དེ་ལ་བརྟེན་པའི་རྡོར་བཟླས་དངོས་སོ། །དང་པོ་ནི། སློབ་
651

ཨེ་ཝཾ་བཀའ་འབུམ་
དཔོན་རྡོ་རྗེ་བཞད་པས། སྙིང་གར་པདྨ་ཉི་མ་བཞག །དེ་ཡི་དབུས་སུ་ཡི་གེ་ཧཱུྃ། །རབ་ཏུ་འབར་བ་བསྒོམ་པར་བྱ། །བླ་མའི་མན་ངག་རིམ་པ་ཡིས། །རིན་ཆེན་ཁ་དོག་སྣ་ལྔ་པས། །ཡུངས་ཀར་གྱིས་ནི་འབྲུ་ཚད་ཙམ། །མི་གསལ་གསལ་བའི་ངོ་བོ་
རྟག །དེ་ཡིས་རྫོགས་པར་ཐོབ་པར་འགྱུར། །ཞེས་པ་ལྟར་བསྒོམ་མོ། །གཉིས་པ་ནི། སྐྱོ་བན་གྱིས། དེའང་རླུང་འབྱུང་བ་ནི་སྡུག་བསྔལ་གྱི་དུས་འཇུག་པ་ནི་བདེ་བའི་དུས་གནས་པ་ནི་བཏང་སྙོམས་ཀྱི་དུས་ཡིན་ཞེས་བཤད་པ་ལྟར། སྔར་གྱི་སྙིང་
གའི་ཐིག་ལེ་དེ་ལས་རླུང་འབྱུང་འཇུག་གནས་གསུམ་བྱེད་པར་བསྒོམས་ལ། ནང་དུ་འཇུག་པ་ཨོཾ་དང་། གནས་པ་ཨཱཿདང་། ཕྱིར་འགྲོ་བ་ཧཱུྃ་གི་གདངས་སུ་ཤེས་པར་བྱས་ལ་རྩེ་གཅིག་ཏུ་བསྒོམ་མོ། །གཉིས་པ་ནི། སློབ་དཔོན་ཨ་མོ་གྷ་བཛྲས། དེ་
ནས་གཞན་ཡང་ནང་གི་སྦྱོར་བ་ཅུང་ཟད་སྦྱོར་བས་བྱའོ། །དེ་ནས་ལུས་ཀྱི་སྨད་ནི་དོན་ཡོན།ད་གྲུབ་པའི་བདག་ཉིད་དུ་ལྟ་བར་བྱའོ། །དེའི་སྟེང་དུ་གྲུ་གསུམ་གྱི་གནས་ནས་སྣང་བ་མཐའ་ཡས་ཀྱི་བདག་ཉིད་དུ་ལྟ་བར་བྱའོ། །དེ་སྟེང་ལྟེ་བ་ནི་མི་བསྐྱོད་པའི་
བདག་ཉིད་དུ་ལྟའོ། །དེ་སྟེང་གཉིས་ནི་རིན་ཆེན་འབྱུང་ལྡན་གྱི་བདག་ཉིད་དུ་ལྟའོ། །སྨིན་མཚམས་ནི་རྣམ་པར་སྣང་མཛད་ཀྱི་བདག་ཉིད་དུ་ལྟའོ། །དེའི་སྟེང་དུ་པདྨའི་འདབ་མ་སུམ་ཅུ་རྩ་གཉིས། དེའི་དབུས་སུ་ཟླ་བའི་དཀྱིལ་འཁོར། དེའི་སྟེང་དུ་མི་
འཆི་བ་ཁ་ཕུབ་ལས་རྟག་ཏུ་བདུད་རྩི་འབབ་པར་ལྟེ་བའི་དཀྱིལ་འཁོར་ལ་པདྨ་འདབ་མ་དྲུག་ཅུ་རྩ་བཞི་པ། དེའི་དབུས་ན་ཉི་མའི་དཀྱིལ་འཁོར། དེའི་དཀྱིལ་དུ་དང་པོའི་ཡི་གེ་ལྟ་བར་བྱ་སྟེ། རྟག་ཏུ་ཡེ་ཤེས་ཀྱི་མེ་རྒྱན་དུ་འབར་བའོ། །དེའི་སྟེང་དུ་སྙིང་
652

আ
།གར་པདྨ་འདབ་མ་བརྒྱད་པ་དེའི་དབུས་སུ་ཉི་མའི་དཀྱིལ་འཁོར་ལས་ས་བོན་དགུས་ཡོངས་སུ་གང་བ། དབུས་ཀྱི་ཧཱུྃ་གི་དཀྱིལ་ན་ཟླ་བའི་དཀྱིལ་འཁོར། དེའི་དབུས་སུ་ཡི་གེ་མུཾ་ཡོངས་སུ་གྱུར་པ་ལས་འཇམ་པའི་རྡོ་རྗེ་དེ་
བཞིན་གཤེགས་པ་ཐམས་ཅད་ཀྱི་བདག་ཉིད་བསམ་པར་བྱའོ། །དེའི་སྟེང་དུ་མགུལ་པར་པདྨ་འདབ་མ་བཅུ་དྲུག་པ། དེའི་དབུས་སུ་ཉི་མའི་དཀྱིལ་འཁོར། དེའི་སྟེང་དུ་པདྨ་འདབ་མ་བརྒྱད་པ། དེའི་དབུས་སུ་ཡི་གེ་ཨཱཿདམར་པོ། དེའི་འདབ་མ་ལ་
གཟུགས་ཀྱི་རྡོ་རྗེ་ལ་སོགས་པའི་ལྷ་མོ་བརྒྱད་ཀྱི་ས་བོན། དེ་བཞིན་གཤེགས་པ་ཐམས་ཅད་ཀྱི་ཡང་དག་པའི་ཡེ་ཤེས་ཀྱི་ལོངས་སྤྱོད་ཉམས་སུ་མྱོང་བའི་བདག་ཉིད་བསམ་མོ། །ཞེས་བཤད་པ་ལྟར་རྣལ་འབྱོར་འདི་བསྒོམ་པའི་ཚེ། རླུང་བུམ་པ་ཅན་དུ་བྱ་
དགོས་ཏེ། སྐྱོ་བན་གྱིས། རླུང་བཀག་པའི་སྟོབས་ཀྱིས་བྱང་སེམས་འགགས་ཏེ་ལུས་བྱང་སེམས་ཀྱིས་གང་བའོ། །དེའང་རིལ་པ་ཞབས་ཚགས་ཅན། ཆུས་གང་བའི་བུ་ག་མཐེ་བོས་བཀག་ན་ཆུ་མི་འབྱུང་ལྟར། འདིར་ཡང་བྱང་སེམས་དང་རྣམ་ཤེས་
ཀྱི་རྟ་རླུང་ཡིན་པས་དེ་དགག་པ་ལ་བསླཔ་པར་བྱའོ། །ཞེས་བཤད་པའི་ཕྱིར་རོ། །གསུམ་པ་ལ་གཉིས། ཐུགས་རྡོ་རྗེ་མ་གྲུབ་པ་གྲུབ་པར་བྱ་བ་མཚན་མ་གྱེན་བསྒྲེང་གི་རྣལ་འབྱོར་དང་། གྲུབ་ནས་བརྟན་པར་བྱེད་པ་དེ་ཁོ་ན་ཉིད་ཀྱི་རྣལ་འབྱོར་རོ། །དང་
པོ་ནི། སྐྱོ་བན་གྱིས། བྱང་སེམས་ཕྱིར་མ་ཤོར་བ་ལུས་གང་བ་ལ་བསླབ་པར་བྱའོ། །རླུང་ཕྱིར་ཤོར་ན་བྱང་སེམས་དང་ཤེས་པ་གཉིས་ཆར་འཆོར་བ་ལ། རླུང་ཕྱིར་མ་ཤོར་ན་ནི་རླུང་དང་བྱང་སེམས་ཤེས་པ་གསུམ་གཅིག་ཏུ་འདྲེས་པ་ཉིད་དོ། །དེ་ལྟར་

ཨེ་ཝཾ་བཀའ་འབུམ་
མཚན་མ་གྱེན་དུ་འགྲེང་ཞིང་ལུས་བྱང་སེམས་ཀྱིས་གང་བའི་དུས་སུ། ཕྱག་རྒྱ་དང་སྙོམས་པར་འཇུག་པ་ལས། རྡོ་རྗེ་ནོར་བུ་དང་། རྡོ་རྗེ་དབྱིངས་ཀྱི་དབང་ཕྱུག་མའི་རྩ་གཉིས་སྤྲད་པ་ན། རང་དང་ཕྱག་རྒྱ་གཉིས་ཀ་འཇའ་ཚོན་ལྟར་དྭངས་ཤིང་ཐོགས་
པ་མེད་པར་འགྱུར་ཏེ། ལུས་དེ་ཉིད་ཀྱིས་ཕྱག་རྒྱ་ཆེན་པོའི་དངོས་གྲུབ་ཐོབ་ནས་མཁའ་སྤྱོད་དུ་འགྲོ་བར་འགྱུར་རོ། །ཡང་ན་ཕྱག་རྒྱ་མི་བསྟེན་པར་ལུས་བྱང་སེམས་ཀྱིས་དགང་སྟེ། རང་ལུས་འཇའ་ཚོན་ལྟར་དྭངས་ཤིང་ཐོགས་པ་མེད་པར་མཁའ་ལ་
སྤྱད་པར་འགྲོ་བར་འགྱུར་རོ། །ཞེས་བཤད་དོ། །དེའི་དོན་ཡང་རང་ལུས་ཐབས་ལྡན་དང་། གཞན་ལུས་ཤེས་རབ་ཀྱི་མན་ངག་གཉིས་ལས། དང་པོ་ནི་བྱང་སེམས་ཕྱིར་མ་ཤོར་བར་ནང་དུ་གནས་པ་ལ་བཤད་པས་སྔར་གྱི་ནང་གི་སྦྱོར་བས་བྱང་སེམས་
རྒྱུས་པར་བྱེད་ཅིང་དེའི་བུམ་པ་ཅན་གྱིས་ཕྱིར་མ་ཤོར་བར་བྱེད་པས་སྔར་གྱི་སྦྱོར་བ་ཉིད་ལ་ནན་དུ་བྱེད་པ་ཡིན་ལ། གཉིས་པ་ནི། རླུང་དང་ཐིག་ལེ་ལ་དབང་ཐོབ་ནས། ཕྱི་རོལ་གྱི་ལས་རྒྱ་བསྟན་པའི་མན་ངག་ཉམས་སུ་ལེན་པ་སྟེ། དེའི་ཚུལ་རྡོ་རྗེ་
འཇིགས་བྱེད་ཀྱི་རྒྱུད་འགྲེལ་རྣམས་ན་རྒྱས་པར་མི་སྣང་བས། དོན་དུ་གཉེར་ན་ཡེ་ཤེས་ཞབས་ལུགས་ཀྱི་མན་ངག་ཏུ་ཤེས་པར་བྱའོ། །གཉིས་པ་ནི། གདོང་དྲུག་གི་རྒྱུད་ལས། བརྟན་གཡོའི་དངོས་པོ་ཐམས་ཅད་ནི། །བསྒོམ་པར་བྱ་བའི་དུས་ཉིད་
ན༑ །བློས་ནི་ཡོངས་སུ་མི་བསྒོམས་ཏེ། །ཀུན་གྱི་མཚན་ཉིད་མི་ཤེས་ཏེ། །དེ་ཁོ་ན་ཉིད་བསྒོམ་མིན་ཏེ། །དངོས་པོ་ཐམས་ཅད་ཡོངས་ཤེས་ན། །དེ་ནི་བསྒོམ་པར་ཡོངས་སུ་གྲགས། །ཞེས་གསུངས་པའི་དོན། སྔར་གྱི་རང་ལུས་ཐབས་ལྡན་བསྒོམས་
654
:

F
།པའི་སྟོབས་ཀྱིས་རང་གི་སེམས་བདེ་བ་ཆེན་པོར་ཤར་བ་དེ་དང་། བརྟན་གཡོ་ཐམས་ཅད་ཀྱི་དེ་ཁོ་ན་ཉིད་སྤྲོས་བྲལ་དུ་ཤེས་པར་བྱས་ལ་མཉམ་པར་གཞག་གོ །དཔལ་རྡོ་རྗེ་འཇིགས་བྱེད་ཀྱི་རྫོགས་རིམ་བླ་མ་སྐྱོ་ལོཙྪ་བ་ཡབ
11
སྲས་ཀྱི་མན་ངག་ཐོར་བུ་གནས་པ་རྣམས་ལམ་གྱི་རིམ་པས་ཕྱོགས་གཅིག་ཏུ་བསྒྲིགས་པ་འདི་ནི་དཔལ་ལྡན་བླ་མ་དམ་པ་ཀུན་དགའ་བཟང་པོའི་གསུང་བཞིན་ཤཱཀྱ་རྒྱལ་མཚན་གྱིས་བརྗེད་བྱང་དུ་བྲིས་པའོ།། ༎